Leta 2004
je novo podjetje Vemma Nutrition
začelo ponujati življenjsko priložnost,
zaslužiti polno plačo za polovičen delovni čas.
Vemmina ponudba je bila na voljo vsakomur
ne glede na izkušnje ali izobrazbo.
Samo dva koraka sta bila potrebna za začetek:
nakup kompleta njihovih proizvodov tekoče prehrane, vrednega 500 do 600 dolarjev,
in rekrutiranje še dveh članov, ki bosta storila isto.
Podjetje Vemma Nutrition je hitro raslo
in postalo globalna operacija,
ki je na svojem vrhuncu vsak mesec pridobila 30 000 novih članov.
Bil je le en problem.
Medtem ko je podjetje do leta 2013 imelo 200 mio dolarjev letnega prihodka,
je velika večina sodelujočih zaslužila manj, kot je vplačala.
Vemmo so nazadnje obtožili vodenja piramidne sheme,
pogoste vrste goljufije,
kjer člani služijo denar
z rekrutiranjem ljudi, ki prispevajo denar.
Tipično ustanovitelj privabi začetno skupino ljudi,
ki kupijo in promovirajo shemo.
Nato se jih spodbudi, da rekrutirajo druge,
in obljubi se jim del denarja, ki ga bodo ti ljudje investirali,
medtem ko si tudi ustanovitelj vzame del.
Vzorec se ponavlja za vsako skupino novih udeležencev,
denar zadnjih prišlekov pa se zliva tistim, ki so jih rekrutirali.
To se razlikuje od navadnega piramidnega sistema,
kjer ustanovitelj rekrutira nove člane
in na skrivaj uporablja njihovo plačilo, da plača obstoječe člane,
ki mislijo, da plačila prihajajo od legitimne investicije.
Ko piramidna shema raste,
postane novim rekrutom vedno težje služiti denar.
Razlog je ta, da število udeležencev narašča eksponentno.
Vzemimo npr. strukturo, kjer mora vsakdo za svoj dobiček rekrutirati 6 ljudi.
Ustanovitelj za začetek rekrutira šest oseb
in vsak od njih jih rekrutira še šest.
V drugem krogu rekrutov je torej 36 ljudi,
ki potem rekrutirajo vsak po šest ljudi -
skupaj 216 novih rekrutov.
Do dvanajstega kroga rekrutiranja
bi 2,1 milijarde najnovejših članov moralo rekrutirati
več kot 13 milijard novih ljudi, da bi zaslužili,
kar je več kot cela svetovna populacija.
Po tem scenariju zadnji rekruti,
več kot 80 % udeležencev sheme,
izgubijo ves denar, ki so ga vplačali.
In v resničnem življenju
izgubijo tudi mnogi, ki so se priključili prej.
Piramidne sheme so nezakonite v večini držav,
a včasih jih je težko zaznati.
Skrite so kot mnoge različne stvari,
vključno z darilnimi skupinami,
investicijskimi klubi in podjetji, ki uporabljajo mrežni marketing.
Razlika med piramidnimi shemami in legitimnim mrežnim marketingom
je lahko še posebej nejasna.
V teoriji je razlika ta,
da člani podjetij z mrežnim marketingom
primarno služijo kompenzacijo od prodaje določenega produkta
ali usluge potrošnikom,
medtem ko piramidne sheme primarno kompenzirajo člane za rekrutiranje novih.
A v praksi
mnoga področja mrežnega marketinga popolnoma onemogočajo
članom, da bi profitirali samo skozi prodajo.
In mnoge piramidne sheme, kot npr. Vemma Nutrition,
se zamaskirajo kot legalna podjetja z mrežnim marketingom
z uporabo izdelka ali usluge, da skrijejo strukturo 'plačaj in rekrutiraj'.
Mnoge piramidne sheme tudi izkoriščajo že obstoječe zaupanje znotraj cerkva,
imigrantskih skupnosti ali drugih tesno prepletenih skupin.
Prve člane se spodbudi, da poročajo o svoji dobri izkušnji,
preden dejansko začnejo profitirati.
Drugi v njihovi mreži sledijo njihovemu zgledu
in shema se razbohoti,
preden postane jasno, da večina članov dejansko ne profitira.
Žrtve pogosto sram potisne v molk.
Piramidne sheme zvabijo ljudi z obljubo priložnosti in opolnomočenja.
Ko člani torej ne dobijo denarja,
krivijo sebe, ne pa sheme,
ker mislijo, da niso bili dovolj vztrajni, da bi zaslužili obljubljeni dohodek.
Nekatere žrtve ne nehajo poskušati
in investirajo v različne sheme
ter vsakokrat izgubijo denar.
Kljub vsem tem faktorjem
obstajajo načini, kako prepoznati piramidno shemo.
Rdeča zastava je na primer časovni pritisk.
Bojte se navodil, kot je 'ukrepaj zdaj ali pa izgubi življenjsko priložnost'.
Obljube velikih, življenje spreminjajočih vsot denarja so tudi sumljive.
In nazadnje, legitimno podjetje z mrežnim marketingom
ne bi smelo zahtevati, da član plača za priložnost prodaje izdelka ali usluge.
Piramidne sheme so lahko izredno uničujoče za posameznike,
skupnosti in celo cele države.
A ogenj lahko premagate z ognjem,
tako da pošljete ta video trem ljudem, ki jih poznate,
in jih vzpodbudite, da storijo isto.